Amalan sunat Ihram

Terdapat beberapa perkara yang dikira sebagai amalan sunat Ihram seperti mana yang telah dikhabarkan oleh Nabi Muhammad SAW, ia boleh dipecahkan kepada tiga bentuk kategori iaitu:
 Amalan sunat sebelum berihram
 Amalan sunat semasa berihram
 Amalan sunat selepas berihram

 Amalan sunat sebelum berihram 
 Mengerat atau mengitip kuku tangan dan kaki.
 Mengandam atau merapikan janggut,misai dan rambut.
 Membuang, mencabut dan mencukur bulu-bulu ketiak, ari-ari dan sebagainya selain dari alis mata dan kening mata kerana keduanya haram dicabut dalam Islam bagi lelaki dan perempuan.
 Mandi sunat Ihram.
 Mengambil wuduk.
 Memakai wangi-wangian pada badan (untuk lelaki sahaja untuk tujuan kesegaran). Bagi wanita hanya boleh memakai bahan yang boleh menyahbau badan yang bersih lagi suci yang tidak mendatangkan kemudharatan dan shawat bagi lelaki jika terbau.
 Memakai minyak/penggaya rambut.
 Memakai kain ihram yang putih,bersih dan suci dan menutup aurat bagi lelaki dan perempuan.
 Mendirikan solat sunat ihram ataupun solat musafir.

 Amalan sunat semasa berihram 
 Menghadap Kiblat
 Berada dalam keadaan berwuduk
 Mensucikan diri dari sifat Mazmumah dan tabiat negetif dan kotor(perkara wajib dan perlu)
 Berniat Ihram di Miqat(perkara wajib dan perlu)
 Bertalbiah
 Berzikir, berselawat, bertahmid, bertakbir, bertasbih 
 Berdoa kepada Allah dengan sebenar-benar taqwa(berharap yang terbaik dariNya).

 Amalan sunat selepas berihram 
 Bertahallul (lihat rujukan yang lebih terperinci).
 Mengenakan pakaian ynag bersih, suci lagi menutup aurat.
 Bertalbiah,berzikir, berselawat, bertahmid, bertakbir, bertasbih, berdoa kepada Allah dengan sebenar-benar taqwa

 Rujukan 
 Buku Ibadat Haji, Umrah dan Ziarah, Bab 2 m/s 23 (Amalan-Amalan Sunat Ihram). Cetakan 2007/2008. Terbitan Lembaga Tabung Haji Malaysia.

Kategori:Haji